Centenars de xiquets i xiquetes es donen cita en el tradicional Festival Escolar de Nadalenques
22/12/2004 14:19:00

# Centenars de xiquets i xiquetes es donen cita en el tradicional Festival Escolar de Nadalenques

*   22/12/2004 14:19:00
*   [Imprimir](#)
*   Compartir
*    https://www.alaquas.org/documento.asp?id\_do=9498

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9498%2F0&title=Ajuntament%20d%27Alaqu%C3%A0s.%20Premsa.Centenars%20de%20xiquets%20i%20xiquetes%20es%20donen%20cita%20en%20el%20tradicional%20Festival%20Escolar%20de%20Nadalenques)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9498/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9498/9498_Form_4.jpg)](https://www.alaquas.org/ficheros/documentos/2004/2/9498/9498_Form_10.jpg "<a href='https://www.alaquas.org/ficheros/documentos/2004/2/9498/9498_Form_10.jpg' target=_blank><i class='fa fa-external-link' aria-hidden='true'></i>.Centenars de xiquets i xiquetes es donen cita en el tradicional Festival Escolar de Nadalenques</a>")

Enguany han participat en aquest certamen els col·legis González Gallarza, Sanchis Almiñano, Bonavista, Vila d'Alaquàs i Mare de Déu de l'Olivar

Un any més, en arribar els Nadals, se celebra a Alaquàs el tradicional Festival Escolar de Nadalenques, on participen xiquets i xiquetes d'alguns centres educatius de la ciutat. Aquest festival, organitzat com cada any per l'Ajuntament d'Alaquàs, es va celebrar el dimarts 21 de desembre a l'Auditori Nou d'Alaquàs. Hi van participar vora 240 alumnes dels col·legis: González Gallarza, Sanchis Almiñano, Bonavista, Vila d'Alaquàs i Mare de Déu de l'Olivar I.

El festival va congregar a més de 300 veïnes i veïns de la ciutat, entre ells es trobava l'Alcalde d'Alaquàs, Jorge Alarte, membres de la Corporació Municipal, els directors i les directores dels centres educatius participants, els i les professores i també una gran representació del col·lectiu de pares i mares.  
   
L'acte va començar amb l'actuació del cor del CP González Gallarza, format per 40 xiquets. Sota la direcció de Paco Real, van interpretar dues nadalenques populars: "Ding, dang para celebrar" i "Cumbia de Navidad". A continuació, va actuar el cor del CP Sanchis Almiñano. El grup de 55 menors, dirigit per Paco Mengual, va oferir les nadalenques "Diuen que el Messies" i "Blanca Navidad". Després, el CP Bonavista va cantar "Campaneta" i "Ha arribat Nadal". El seu cor, format per 50 xiquets, va estar dirigit per Gabriel Corachán i José Luís Cabañero.

Les dues últimes actuacions de la vesprada van ser les del CP Vila d'Alaquàs i les del Mare de Déu de l'Olivar. El cor del primer centre, format per 23 xiquets i dirigit per Isabel Marí, va cantar "Tres Reis d'Orient" i "Una pastora hi va arribar". El del Mare de Déu de l'Olivar, format per 67 xiquets i dirigit per Reme Niubó, va oferir "Ding-dang-dong" i "El desembre congelat".

El Festival Escolar de Nadalenques d'Alaquàs es va tancar amb la interpretació de la nadala "Regálame un sueño", que van interpretar tots els cors del col·legis i que va estar dirigida per Teodoro Aparicio, Director de la Banda de la Unió Musical d'Alaquàs. En finalitzar, l'Alcalde d'Alaquàs va lliurar uns obsequis a tots els col·legis participants.